Х1окхул сонта оьрсаша д1абихьна цхьа а т1ом бацара Нохчийчохь х1инццалц. К1ело йина 1аш болчу Шемалан наибашна Акхбердин Махьминий, Ташо-Хьаьжиний т1енисбелира оьрсий ма-богг1у. Ма-дарра аьлча, х1орш т1аьхьий, хьалхий схьакхаьчна бара кхуза. Буьрса т1ом хилира Гихт1а уллохь. Галафеевн омранаш эскаршка д1асахьушверг Лермонтов вара. К1айн динахь вара поручик, цунна сих-сиха улло нислора доттаг1а а, талмаж а волу Г1алаб. Шайх Ташо-Хьаьжин эскар юкъахь вара Эвтархойн Ахьмад, обаргаш дог-майра-Ч1ега, Геха, Буг1а а. Т1ом бирзича, церан вовшашца гойла ца хилира. Поэта Лермонтовс ша йийцина шен стихашкахь т1еман къизалла а, чехкалла а. Инарла Галафеевс ша а яздо шен дневника т1ехь-150 стаг дараш дара нохчийн, ткъа шайн аг1орхьара 600 стаг вийнера. Царах цхьаъ инарла вара, 4 лакхара эпсар а.